Document ID: 32004D0344

KOMMISSIONENS BESLUTNING
af 23. marts 2004
om fastsættelse af fordelingen på de enkelte medlemsstater af resultatreserven under Fællesskabets strukturfondsstøtte under mål 1, 2, 3 og det finansielle instrument til udvikling af fiskeriet uden for mål 1
(meddelt under nummer K(2004) 883)
(2004/344/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (1), særlig artikel 44, og
ud fra følgende betragtninger:
(1)
Ifølge artikel 7, stk. 5, i forordning (EF) nr. 1260/1999 skal 4 % af forpligtelsesbevillingerne i henhold til den nationale vejledende fordeling tildeles som resultatreserve i overensstemmelse med artikel 44 i forordningen. Den 1. juli 1999 fastsatte Kommissionen den vejledende fordeling på de enkelte medlemsstater af forpligtelsesbevillingerne under mål 1 og 2 ved henholdsvis Kommissionens beslutning 1999/501/EF (2) og 1999/504/EF (3), under mål 3 ved Kommissionens beslutning 1999/505/EF (4) og under det finansielle instrument til udvikling af fiskeriet i områder uden for mål 1 ved Kommissionens beslutning 1999/500/EF (5).
(2)
Indtil den 31. december 2003 vurderede medlemsstaterne på grundlag af de overvågningsindikatorer, der er omtalt i artikel 44, stk. 1, i forordning (EF) nr. 1260/1999, under hvert mål og i nært samråd med Kommissionen resultaterne af hvert af deres støttedokumenter. På grundlag af disse vurderinger fremsendte de Kommissionen deres forslag til fordelingen af resultatreserven.
(3)
Resultatreserven bør derfor tildeles de operationelle programmer eller enhedsprogrammeringsdokumenter eller prioriteter heri, der har udvist gode resultater.
(4)
Denne beslutning suppleres med en kommissionsbeslutning for hvert operationelt program eller enhedsprogrammeringsdokument i overensstemmelse med artikel 14 og 15 i forordning (EF) nr. 1260/1999 og skal respektere Berlin-profilen for den årlige tildeling af fonde -
VEDTAGET FØLGENDE BESLUTNING:
Artikel 1
Resultatreserven under mål 1 fordeles på de enkelte medlemsstater som anført i bilag 1.
Artikel 2
Resultatreserven under mål 2 fordeles på de enkelte medlemsstater som anført i bilag 2.
Artikel 3
Resultatreserven under mål 3 fordeles på de enkelte medlemsstater som anført i bilag 3.
Artikel 4
Resultatreserven under det finansielle instrument til udvikling af fiskeriet uden for mål 1 fordeles som anført i bilag 4.
Artikel 5
Denne beslutning er rettet til medlemsstaterne.
Udfærdiget i Bruxelles, den 23. marts 2004.

Labels: 2
15
5